|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Päästeamet Lõuna Päästekeskus

 Meie 22.07.2025 nr 7-1/2084

Kose tee 57 detailplaneeringu kehtestamine

Tuginedes planeerimisseaduse § 139 lg 6 p 4, anname teada, et Võru Vallavalitsus kehtestas 01.07.2025 korraldusega nr 427 (kättesaadav <https://atp.amphora.ee/voruvv2017/index.aspx?itm=767309>) Verijärve külas Kose tee 57 katastriüksuse detailplaneeringu. Detailplaneeringu ala asub Võru vallas Verijärve külas Kose tee 57 ja Reitsaku tee katastriüksustel. Detailplaneeringuala pindala on umbes 1,8 hektarit.

Detailplaneeringu (vt <https://atp.amphora.ee/voruvv2017/index.aspx?itm=745681>) elluviimisel jagatakse maa-ala üheteistkümneks krundiks: üks krunt tänava rajamiseks ning kümme krunti üksikelamute ja nende abihoonete ehitamiseks. Moodustatavad elamumaa kruntide pindalad jäävad vahemikku 1467 m² kuni 1542 m². Elamukruntidele on õigus ehitada üks üksikelamu ja üks abihoone. Hoonete suurim lubatud ehitusalune pind krundil on 300 m². Suurim lubatud kõrgus elamul on 8 m ja abihoonel 5 m. Lisaks ehitusõigusega määratud hoonetele võib igale krundile ehitada kaks kuni 20 m² ehitisealuse pinnaga hoonet. Kõik hooned peavad paiknema hoonestusalas.

Kehtiva Võru valla üldplaneeringu (kehtestatud Võru Vallavolikogu 20.11.2024 otsusega nr 180) järgi asub detailplaneeringu ala väikeelamumaa juhtotstarbega alal. Kose tee 57 detailplaneeringu kehtestamise järgselt moodustatakse alale kümme elamumaa krunti üksikelamutele ja nende abihoonetele. Seega on detailplaneering koostatud kooskõlas kehtiva Võru valla üldplaneeringuga.

Detailplaneeringuga ei näha ette keskkonnamõju hindamise ja keskkonnajuhtimissüsteemi seaduse §-s 6 nimetatud olulise keskkonnamõjuga tegevusi. Arvestades kavandatud tegevuse mahtu, iseloomu ja paiknemist ei saa eeldada, et detailplaneeringu elluviimisega ning rajatiste sihipärase kasutamisega kaasneks oluliselt negatiivseid majanduslikke, sotsiaalseid, kultuurilisi mõjusid ning olulist negatiivset mõju looduskeskkonnale.

Kehtestatud detailplaneeringuga saab edaspidi tutvuda riiklikus planeeringute andmekogus ([www.planeeringud.ee](http://www.planeeringud.ee) ).

Lugupidamisega

(allkirjastatud digitaalselt)

Triinu Jürisaar

planeeringuspetsialist

5696 5750 triinu.jurisaar@voruvald.ee